TVI ปรับโครงสร้างผู้ถือหุ้นใหญ่ ดัน “มาแฟม” ขึ้นแทนเบอร์ 1
TVI ปรับโครงสร้างผู้ถือหุ้นใหญ่ ดัน "มาแฟม" ขึ้นแทนเบอร์ 1 
TVI ปรับโครงสร้างผู้ถือหุ้นใหญ่ ดัน "มาแฟม" ขึ้นแทนเบอร์ 1
19 ต.ค. 2563

บริษัท ประกันภัยไทยวิวัฒน์ หรือ TVI  แจ้งว่า บริษัทได้มีการเปลี่ยนแปลงโครงสร้างผู้ถือหุ้นใหญ่ โดยบริษัท มาแฟม จำกัด ได้เข้าถือหุ้นของบริษัทในสัดส่วน 48.0709% ซึ่งเป็นการได้มาจากผู้ถือหุ้นรายใหญ่เดิม 2 ราย คือ บริษัท เอ็ม.เอ.อินเตอร์เนชั่นแนล จำกัด และบริษัท ตั้งใจมั่น จำกัด ซึ่งควบรวมกิจการกัน เมื่อวันที่ 14 ต.ค.63
เมื่อรวมกับบุคคลตามมาตรา 258 ของกลุ่ม (นายจีรพันธ์ อัศวะธนกุล และนางสุเทพี อัศวะธนกุล) เป็นผลให้กลุ่มถือครองหุ้นสามัญของบริษัท ภายหลังการได้มาครั้งนี้คิดเป็น 49.9873%
โดยการเปลี่ยนแปลงโครงสร้างดังกล่าวไม่มีผลกระทบต่อโครงสร้างการบริหารงาน การจัดการ ตลอดจนนโยบายการดำเนินธุรกิจของบริษัท

 